สถานีวิทยุโทรทัศน์ไทยทีวีสีช่อง 3
สถานีวิทยุโทรทัศน์ไทยทีวีสีช่อง 3 อ.ส.ม.ท. เป็นสถานีโทรทัศน์ภาคพื้นดิน (Terrestrial Television) แห่งที่ 4 ของประเทศไทย ดำเนินกิจการโดย"บริษัท บางกอก เอ็นเตอร์เทนเม้นต์ จำกัด" ภายใต้สัญญาสัมปทานกับบริษัท อสมท จำกัด (มหาชน) เริ่มแพร่ภาพเป็นปฐมฤกษ์เมื่อวันที่ 26 มีนาคม พ.ศ. 2513 เวลา 10:00 น. ในเขตกรุงเทพมหานครและปริมณฑล ออกอากาศด้วยระบบวีเอชเอฟ ความถี่ต่ำ ทางช่องสัญญาณที่ 3 จนถึงปี พ.ศ. 2550 หลังจากนั้น จึงเปลี่ยนมาออกอากาศในระบบยูเอชเอฟ ทางช่องสัญญาณที่ 32 โดยที่เริ่มแพร่ภาพคู่ขนาน (simulcast) กับโทรทัศน์ระบบดิจิทัล ช่องหมายเลข 33 ภาพคมชัดสูง ของ"บริษัท บีอีซี-มัลติมีเดีย จำกัด" ตามคำสั่งของศาลปกครอง ตั้งแต่เวลา 21:19 น. ของวันศุกร์ที่ 10 ตุลาคม พ.ศ. 2557 มีคำขวัญประจำสถานีฯ ว่า "คุ้มค่าทุกนาที ดูทีวีสีช่อง 3" โดยมีประสาร มาลีนนท์ รักษาการในตำแหน่งกรรมการผู้จัดการ ตั้งแต่วันที่ 1 สิงหาคม พ.ศ. 2555 แทนประวิทย์ มาลีนนท์ ที่ขอลาออกเนื่องจากมีปัญหาเรื่องสุขภาพ
3 ทหารเสือสาว (ละครโทรทัศน์)
"มายาตวัน" ถูกนำมาสร้างเป็นละครโทรทัศน์เรื่องแรกผลิตโดยบริษัทกันตนา ออกอากาศครั้งแรกเมื่อวันที่ 7 มิถุนายน พ.ศ. 2538 ต่อมา "มนต์จันทรา" ถูกสร้างมาเป็นละครโทรทัศน์เรื่องที่สอง ออกอากาศครั้งแรกเมื่อปี พ.ศ. 2544 นำแสดงโดย ฉัตรชัย เปล่งพานิช, กัญญารัตน์ จิรรัชชกิจ ออกอากาศทางช่อง 3 และเรื่องสุดท้าย "ฟ้ากระจ่างดาว" ออกอากาศครั้งแรกเมื่อวันที่ 27 มิถุนายน พ.ศ. 2548